open-index/open-wikipedia-markdown huggingface dataset:
Wina

**Wina** adolah ibu kota, kota tapadek jo salah ciek nagara bagian dari federal Austria. Iko adolah kota prima di Austria jo labiah dari 2 juta panduduak. Wilayah metropolitannyo nan labiah gadang mampunyoi  panduduak hampia 2,9 juta jiwa, mawakian hampia sapatigo panduduak nagara ko. Wina marupokan pusek budayo, ekonomi, jo politik nagara; kota tagadang kalimo badasarkan jumlah panduduak di Uni Eropa sarato kota tapadek di sungai Danube.

Wilayah kota ko alah baunyi sajak 500 SM, katiko banso Kelt manatap di lokasi ko di sungai Danube. Pado tahun 15 SM, Romawi mandirian banteang di daerah ko nan banamo Vindobona. Pado abaik ka16, kota ko manjadi pusek Dewan Aulic jo salanjuiknyo manjadi pusek pantiang karajaan Habsburg di bawah Kakaisaran Romawi Suci. Baru kamudian pado tahun 1804, salamo Parang Napoleon, Wina manjadi ibu kota Kakaisaran Austria dan pado akhianyo federasi Austria.

## Rujuakan
Nassau, Bahama

**Nassau** adolah ibu kota jo kota tagadang nagara Bahama. Talatak di pulau New Providence, pado tahun 2022 mampunyoi panduduak 296.522 jiwa atau labiah dari 74,26% panduduak nagara ko. Nassau umumnyo didefinisian sabagai kota prima, mangkadian kota lain di nagara ko. Iko iolah pusek pamarentahan, ekonomi, pandidikan, hukum jo media Bahama.

Daerah ko didirian pado tahun 1670 dek bansawan Baritania Rayo nan mambaok pamukim ka New Providence. Inyo mambangun sabuah banteang nan diagiah namo Kota Charles, untuak manghormati Rajo Charles II dari Baritania Rayo. Patumbuahan kota moderennyo dimulai pado abaik ka-18.

## Rujuakan
Manama

**Manama** adolah ibu kota jo kota tagadang nagara Bahrain. Kota ko talatak di timur laut Bahrain, di Taluak Persia. Pado tahun 2024, panduduaknyo dipakiroan sabanyak 147.074 jiwa. Kota ko digambaran sabagai kota kosmopolitan, baiak sabalum era minyak maupun sasudahnyo, karano manjadi tampek mancari iduik dek imigran.

Kota ko didirian pado tahun 1800-an, basamoan jo Muharraq nan manjadi ibu kota nagara hinggo 1923. Manama adolah ibu kota dagang jo marupokan pintu masuak manuju pulau utamo Bahrain. Pado abaik ka-20, kakayaan minyak mambuek kota ko maju jo manjadi pusek kauangan pantiang di Timur Tangah.  Kota ko dijadian sabagai pusek budayo Arab dek Liga Arab pado tahun 2012 sarato kota global beta dek Jariangan Panalitian Globalisasi jo Kota Dunia pado tahun 2018.

## Rujuakan

## Bibliografi
*
Bridgetown

**Bridgetown** adolah ibu kota jo kota tagadang nagara Barbados. Lataknyo diujuang barat daya pulau, di lakuakan leba Taluak Carlisle. Jalur pantai nan dibangun mambantang babarapo mil di satiok sisi kota. Pado tahun 2018, panduduaknyo dipakiroan sabanyak 89.000 jiwa.

Wilayah kota kini ko didirian pado tahun 1628 dek pamukim Baritania Rayo nan dipimpin dek Sir William Courten. Kota ko manjadi tujuan wisata utamo Hindia Barat jo manjadi pusek kauangan, informasi, konvesi sarato palabuahan kapa pasiar nan pantiang di kawasan Karibia. Pado 25 Juni 2011, kota ko dimasuakan ka Situs Warisan Dunia UNESCO.

## Rujuakan
Safaruddin Datuak Bandaro Rajo

H. **Safaruddin**, S.H. gelar Datuak Bandaro Rajo () adolah surang politikus Indonesia. Inyo adolah Bupati Lima Puluh Kota periode 2021 - 2024. Samo jo wakilnyo, Rizki Kurniawan Nakasri, inyo berhasil mamanangkan pamilihan umum Bupati limo puluah Kota 2020. Inyo pernah manjabat sabagai Anggota DPRD Sumatera Barat Fraksi Golkar periode 2019 - 2024.

## Pandidikan

* SDN 03 Baruah Gunuang (1964 - 1970) 
* PGA Negeri Danguang-Danguang (1971 - 1974) 
* Program Studi Paket C Manggis Ganting, Mandiangin Koto Selayan, Bukittinggi (2004) 
* S-1 Ilmu Hukum dari Fakultas Hukum Universitas Muhammadiyah Sumatera Barat (2004 - 2011) 

## Organisasi
Sajak mudo Datuak Safar alah aktif dalam organisasi sosial masyarakaik. Inyo indak hanyolah tukang pangurus karang Taruna, tapi inyo juo manjadi padusi sosial di Nagari Baruah Gunuang. Namun, inyo juo pernah manjadi Ketua Forum Pekerja Sosial Lima Puluh Kota. Pado taun 2015 - 2020, Datuak Safar dipercaya sabagai Ketua DPD II Partai Golkar Kabupaten limo puluah kota.

## Karir
Karier politik Datuak Safar dimulai jo manjadi Sekretaris Desa Baruah Gunuang jo Kapalo Desa Baruah Gunduang salamo duo periode. Sukses sabagai Kapalo Datuak Safar dicaliak sabagai anggota DPRD Kab. Kab Kab. Lima Puluh Kota dari Partai Golkar tigo periode baturuik-turuik (periode 1992 - 1997, periode 1997 - 1999, dan periode 1999 - 2004).

Di Pemilu 2004, Datuak Safar sampaik basintak dari dunia politik jo mananduang diri jo manjadi padagang di Toko Permata Tekstil Bukittinggi. Baru, pado Pemilu 2009, Datuak Safar babaliak ka DPR dan mancatat rekor sabagai anggota DPR kabupaten Lima Puluh Kota nan mandapek suaro paliang banyak. Sakaligus inyo dipiliah sabagai Wakil Ketua DPRD kabupaten Lima Puluh Kota periode 2009 - 2014.

Di Pemilu 2014, Datuak Safar maju sabagai caleg dan baliak dicatat sabagai anggota DPRD nan mandapek suaro paliang banyak. Bahkan, Datuak Safar nan lahia dari kaluarga susah jo pernah bakarajo sabagai pangambalo kabau dan paraci tambakau, dipicayo sabagai Ketua DPRD Kabupaten Lima Puluh Kota periode 2014 - 2019.

Pamilihan 2019, Datuak Safar tapiliah sabagai anggota DPRD Sumbar dari Dapil Payakumbuh-Lima Puluh Kota. Baru sataun lapeh, Datuak Safar mangunduah diri dari DPRD Sumbar, untuak salanjuiknyo maju sabagai Calon Bupati Lima Puluh Kota basamo jo Rizki Kurniawan Nakasri nan diusir dek Partai Golkar, PPP jo PKS sahinggo akhirnyo tapiliah sabagai Bupati Lima Puluh uluh Kota periode 2021 - 2024.

## Panunjuak
Kota Brussels

**Brussels** adolah ibu kota nagara Belgia nan manjadi pusek sijarah tagadang di Kawasan Ibu Kota Brussels. Kota ko marupokan pusek pamarentahan Uni Eropa karano sajumlah limbago utamo Uni Eropa barado di kota ko. Pado tahun 2021, panduduaknyo bajumlah 188.737 jiwa.

Walaupun wilayah ko alah diunyi sajak zaman prasijarah, referensi tatuo manyangkuik Brussels baasa dari abaik ka-10, katiko wilayah ko mampunyoi namo *Franka Bruocsella*, nan bararti “pamukiman di rawa-rawa”. Pamukiman ko pado wakatu itu bagian dari Lotharingia Bawah atau Lorraine Bawah nan kamudian dikana sabagai kadipaten Brabant.

## Rujuakan
Gunuang Asama

(浅間山code: ja is deprecated, Asama-yama) adolah gunuang api aktif nan talatak sakitar 145 km barat lauik dari pusat kota Tokyo. Inyo adolah salah satu dari 108 gunuang gunuang nan ado di Japang.&nbsp;

Gunuah iko batipe strato jo punyo catatan latuihan nan panjang. Latuihan tarakhir pado 2 Februari 2009 nan manyababkan hujan abu di sabagian Metropolitan Tokyo. Latuihan iko dimulai sahari sabalun pukul 01.51 wakatu satampek jo manurunkan batuan sampai 1 km dari pusat latiihan. &nbsp;Wilayah dalam radius 4 km dari gunuang iko dibarasian dari panduduak dalam kajadian iko.&nbsp;

Pado sabalumnyo, gunuang iko tacatat malatauih pado bulan September 2004. Latuihan pado taun 1783 mambunuah 35.000 urang.
Jesse Owens

**James Cleveland "Jesse" Owens** ( - ) adolah surang atlit atletik dari Amerika Serikat nan mahia dalam sprint jo lompatan jauah. Inyo bapartisipasi pado Olimpiade Musim Paneh 1936 di Berlin, Jerman, di mana inyo tenar di dunia internasional jo mancapai ampek medali ameh: di antaronyo dalam lari 100 meter, 200 meter, lompek jauah, jo partisipasi dalam tim estafet 4x100 meter.Owens adolah spesialis pado lari jarak pendek jo lompatan jauah. Inyo disabuik dalam hiduiknyo sabagai atlet nan paliang gadang jo populer dalam sajarah atletik. Owens dianugerahi dek ESPN sabagai *the sixth greatest North American athlete of the twentieth century*. Pado taun 1999 BBC manyuguahnyo Sports Personality of the Century.

## Catatan kaki
Belmopan

**Belmopan** adolah ibu kota nagara Belize. Pado tahun 2010, panduduaknyo bajumlah 16.451 jiwa. Kota ko marupokan ibu kota nagara taketek di banua Amerika dalam hal jumlah panduduak, jo kota ka tigo tagadang di Belize sasudah Kota Belize jo San Ignacio.

Belmopan talatak di Distrik Cayo pado katinggian 76 meter di ateh parmukaan lauik. Kota ko dibangun tapek di sabalah timur Sungai Belize. Ibu kota nagara sabalumnyo iolah Kota Belize nan hampia hancua dek badai Hattie pado tahun 1961. Pamarentahan di pindahan ka Belmopan pado tahun 1970. Gaduang Majelis Nasionalnyo dirancang manyarupoi kuil Maya Pra-Colombus.

## Rujuakan
Museum Juang 45 Sumatera Utara

**Museum Juang 45 [[Sumatera Utara]]** atau **Gedung Juang 45** adolah sebuah bangunan basijarah nan manyimpan parlengkapan, paralatan, jo pasanjatoan nan digunoan salamo pajuangan kamerdekaan. Salain itu, museum iko mamajang pulo alaik tuka pambayaran dari babagai zaman. Pado 18 Agustus 2023, Gubernur Sumatera Utara, Edy Rahmayadi maresmian museum iko.

## Koleksi museum
Museum iko adolah satu-satunyo museum nan ado di wilayah Asahan jo Tanjungbalai, nan sabalumnyo marupoan ciek kasatuan daerah. Barado di Jalan Cokro Aminoto Kisaran, museum iko bafungsi sabagai wisata edukasi untuak palajar guno menngatahui sarato mampalajari labiah dalam tentang sijarah jo paristiwa nan pernah tajadi di Asahan pado maso lalu.

### Representasi sejarah dalam koleksi museum
Museum iko mamamerkan puluahan barang kuno nan didominasi dek paninggalan dari kasultanan, zaman kolonial Balando, sarato koleksi barang dari pakabunan karet. Koleksi tasabuik manggambarkan sijarah Asahan sabagai salah satu panghasia karet paliang gadang pado maso panjajahan, dengan hasia karet nan diekspor hinggo ka Eropa. Barang-barang tasabuik manunjuakan kahidupan jo ekonomi wilayah Asahan pado maso lalu, manyoroti paran wilayah iko dalam padagangan karet global. Salah satunyo adolah mangkuak gatah karet babahan karamik nan barasa dari PT HAPM (Holand America Plantation Mascapai), sabuah parusahaan nan alah ado pado tahun 1888 di Kisaran nan kamudian baganti namo manjadi PT Bakrie Sumatera Plantation (BSP). Salain itu, tadapek sanjato turunan kasultanan Asahan sarupo pisau tumbuak lado, kirih, sanapang, jo pedang nan marupoan paninggalan pajuang di Asahan.  

Koleksi lainnyo maliputi barang-barang dari maso pakabunan karet, sarupo masin tik kuno, talepon, jo pakaian adaik, sarato barang mewah sarupo timbangan ameh, pipa tembakau dari nikel, jo lampu hias. Museum iko mengoleksi paninggalan basijarah lainnyo, sarupo tiang tampek lalok nan barasal dari Tuan Syekh Silau Laut, saurang ulama nan bapangaruah sarato pajuang agamo Islam pado awa abaik ka-19, nan punyo paran pantiang dek masyarakaik Asahan.  

Museum iko manampilkan foto-foto pahlawan jo kondisi Kota Kisaran pado maso panjajahan, tamasuak bangunan-bangunan paninggalan Balando sarupo kantua pamarintahan, stasiun kereta api, dan jambatan. Museum iko manunjuakan paran tokoh-tokoh pajuangan di provinsi iko, baiak nan aah diakui sabagai Pahlawan Nasional maupun nan sadang dalam proses pangakuan dek negara, sarupo Tuan Arsyad Thalib Lubis. Salain itu, paninggalan sijarah maso lalu manjadi fokus pulo, tamasuak sanjato sabagai alaik parang, alaik komunikasi sarupo radio jo masin tik, sapeda tuo, sarato koleksi lembaran surek kaba dari pariode sakitar paristiwa kamerdekaan.

## Rujuakan
Minsk

**Minsk** adolah ibu kota jo kota tagadang nagara Belarus. Kota ko talatak di Svislach jo sungai Niamiha nan kini barado di bawah tanah. Sabagai ibu kota, Minsk manjadi pusek pamarentahan, ekonomi jo budayo. Pado tahun 2024, kota ko mampunyoi panduduak sabanyak 2 juta jiwa, manjadiannyo sabagai kota tapadek ka sabaleh di Eropa.

Wilayah kota ko alah diunyi dek urang Lituania pado abaik ka-9 jo ka-10 Masehi. Patamo kali disabuik Minsk pado tahun 1067, iko manjadi ibu kota Karajaan Minsk, sabuah bagian dari Karajaan Polotsk, sabalum dianeksasi dek Kadipaten Aguang Lituania pado tahun 1242. Kota ko manarimo hak istimewa kota pado tahun 1499.

## Referensi
Porto-Novo

**Porto-Novo** adolah ibu kota jo kota tagadang kaduo dari nagara Benin. Wilayah kota ko mancakuik laweh 110 kilometer persegi jo pado tahun 2002 mampunyoi panduduak sabanyak 223.552 jiwa. 

Dalam sijarahnyo, kota ko pernah manjadi bawahan dari Karajaan Oyo Yoruba, nan manawarkan palinduangan dari tetangganyo Fon, nan mampalaweh pangaruah jo kuasonyo di wilayah tu. Namo *Porto-Novo* baasa dari bahaso Portugih nan sacaro harfiah bararti “Palabuahan Baru”. Namo ko diagiahan dek urang Portugih banamo Eucaristo de Campos pado tahun 1730 dek kamiripan kota ko jo kota Porto. Awalnyo dikambangan sabagai kota palabuahan padagangan budak.

## Rujuakan
Thimphu

**Thimphu** adolah ibu kota jo kota tagadang nagara Bhutan. Kota ko tabantang ka arah utara-selatan di tapi barat lambah nan dibantuak dek Wang Chhu, mangalia ka India sabagai Sungai Raidāk. Kota marupokan ibu kota nagara tatinggi ka anam di dunia nan bakisar dari 2.248 meter (7.375 kaki) hinggo 2.648 meter (8.688 kaki).

Sabalum tahun 1960, Thimphu tadiri dari sakalompok dusun nan taseba di lambah tamasuak Motithang, Changangkha, Changlimithang, Langchupakha, jo Taba, babarapo diantaronyo marupokan distrik kota kini ko. Sabuah paparangan tajadi di wilayah kota ko pado 1885 nan manjadi jalan pambukak dek rajo partamo Ugyen Wangchuck manguasoi wilayah nagara.

## Rujuakan

## Bibliografi
*
*
*
Sucre

**Sucre** adolah ibu kota *de jure* nagara Bolivia. Talatak di bagian tangah-selatan nagara tu, Sucre barado di katinggian 2.790 m (9.150 kaki). Kota ko barado di lambah subur nan dilintehi dek Sungai Cachimayo. Kota ko hanyo sabagai kota paradilan, sadangkan pusek pamarentahannyo barado di La Paz.

Sucre didirian pado tahun 1539 dek panjajah Spanyol sabagai *La Plata*. Namo kota ko baru baganti ka namo kini katiko Bolivia mancapai kamerdekaan untuak manghormati pamimpin revolusioner Antonio José de Sucre. Sucre kayo akan sijarah jo arsitektur kolonial sahinggo pado tahun 1991, kota ko dinyatoan sabagai Situs Warisan Dunia UNESCO.

## Rujuakan
Sarajevo

**Sarajevo** adolah ibu kota jo kota tagadang nagara Bosnia jo Herzegovina. Talatak di lambah Sarajevo, wilayah ko dikaliliangi dek Pagunuangan Alpen Dinarik jo talatak di sapanjang Sungai Miljacka dijantuang Balkan. Pado tahun 2013 panduduaknyo bajumlah 275.524 jiwa. Sabagai ibu kota nagara, kota ko manjadi pusek politik, kauangan, sosial jo budaya nagara nan mampangaruahi bidang hiburan, media, mode jo seni.

Walaupun tadapek bukti pamukiman manusia di wilayah ko sajak zaman prasijarah, kota moderennyo baru ado pado abaik ka-15 sabagai banteang Utsmaniyah katiko kasultanan tu malaweh ka Eropa.

## Rujuakan
Gaborone

**Gaborone** adolah ibu kota jo kota tagadang nagara Botswana. Pado tahun 2022, kota ko mampunyoi panduduak sabanyak 246.325 jiwa, sakitar 10% dari total panduduak nagara. Gaborone talatak di antaro Bukik Kgale jo Oodi, dakek patamuan Sungai Notwane jo Segoditshane di suduik tenggara Botswana. Panduduak satampek acok manyabuik kota ko *GC* atau *Motse-Mshate*.

Bukti manunjuakan bahwasannyo alah ado panduduak di sapanjang Sungai Notwane salamo barabaik-abaik. Dalam sijarah nan labiah baru, Tlokwa maninggaan pagunuangan Magaliesberg untuak manetap di daerah tasabuik sakitar tahun 1880, jo manyabuik pamukiman tasabuik *Moshaweng*. Kato “*Gaborone*” sacaro harafiah bararti “indak pas” atau “indak pantas”.

## Rujuakan
Brasília

**Brasília** adolah ibu kota nagara Brasil nan talatak di dataran tinggi tangah-barat nagara tu. Kota ko marupokan kota tapadek katigo di Brasil sasudah São Paulo jo Rio de Janeiro nan bapanduduak 2,817,381 jiwa pado tahun 2022. Diantaro kota-kota gadang di Amerika Latin, kota ko mampunyoi PDB per kapita tatinggi.

Brasília marupokan kota tarencana nan dikambangan dek Lúcio Costa, Oscar Niemeyer jo Joaquim Cardozo pado tahun 1956. Pado tahun 1987, kota ko manjadi Situs Warisan Dunia UNESCO karano arsitektur modernis jo parancangan kota artistiknyo nan unik.

## Rujuakan
Bandar Seri Begawan

**Bandar Seri Begawan** adolah ibu kota jo kota tagadang nagara Brunei Darussalam. Kota ko pado tahun 2007 mampunyoi panduduak 100.700 jiwa jo wilayah sagadang 100.36 kilometer persegi (38,75 mil persegi). Kota bagian dari Distrik Brunei-Muaro, distrik taketek tapi tapadek nan manjadi rumah bagi 70% panduduak nagara ko.

Pamukiman manusia di Brunei dapek ditelusuri baliak ka abaik ka-6 jo ka-7 dengan adonyo pusek padagangan Malayu jo palabuahan parikanan di dakek lokasi kota ko. Pamukiman patamo di tapi Sungai Brunei dapek ditelusuri hinggo abaik ka-8 dimano tadapek pamukiman nan sarupo jo nan ado di Kampong Ayer, dakek lokasi Museum Brunei kini ko jo kota moderen barado di sabarangnyo.

## Rujuakan
Sofia

**Sofia** adolah ibu kota jo kota tagadang nagara Bulgaria. Talatak di Lambah Sofia di kaki gunuang Vitosha, di bagian barat nagara tu. Barado di Balkan antaro Laut Hitam jo Laut Adriatik jo paliang dakek jo Laut Aegea. Kota ko marupokan pusek pamarentahan, ekonomi jo budayo nagara. Sabagai kota utamo, Sofia adolah rumah bagi banyak universitas lokal, limbago budayo jo parusahaan gadang.

Kawasan ko mampunyoi sijarah hampia 7.000 tahun, jo daya tarik nan gadang barupo sumber aia angek nan masih maalia dareh ka pusek kota. Kampuang neolitik di Slatina nan baasa dari milenium ka-5 hinggo ka-6 SM alah didokumentasian. Paninggalan pamukiman neolitik lain di sakitar Galeri Seni Nasional baasa dari milenium ka-3 hinggo ka-4 SM, nan alah manjadi pusek tradisional kota ko sajak tu.

## Rujuakan
Ouagadougou

**Ouagadougou** adolah ibu kota jo kota tagadang nagara Burkina Faso. Pado tahun 2019, panduduaknyo bajumlah 2.415.266 jiwa. Kota ko marupokan pusek pamarentahan, budayo jo ekonomi nagara. 

Kota ko didirian pado abaik ka-11, awalnyo banamo *Kumbee-Tenga* nan bararti “tanah para pangeran”. Sabuah karajaan eponymous didirian pado abaik ka-15 dek suku Ninsi. Sadangkan pado tahun 1400-an, kota ko manjadi ibu kota Karajaan Mossi. Banso pandirinyo marupokan banso paliang gadang di Burkina Faso nan masih tingga di kota ko sampai kini.

## Rujuakan
Gitega

**Gitega** atau sabalumnyo **Kitega** adolah ibu kota jo kota tagadang kaduo nagara Burundi. Talatak di tangah nagara, di dataran tinggi tangah Burundi, Gitega marupokan ibu kota politik Burundi, sadangkan ibu kota ekonomi jo pusek padagangannyo iolah Bujumbura. Pado tahun 2020 panduduaknyo bajumlah 135.467 jiwa.

Wilayah Gitega pernah manjadi pusek Karajaan Burundi jo tetap manjadi ibu kota rajo Burundi hinggo tahun 1966. Jerman mandirian kota Gitega pado tahun 1912 katiko Burundi manjadi bagian dari Afrika Timur Jerman.

## Rujuakan
Ismail Haniyah

**Ismail Haniyah** () adolah surang politikuih Palestina nan manjabaik sabagai katua Biro Politik Hamas dari Mai 2017 hinggo pambunuahannyo pado Juli 2024. Haniyah pernah pulo manjabaik sabagai pardana mantari Otoritas Nasional Palestina dari Maret 2006 hinggo Juni 2014 jo pamimpin Hamas di Jalur Gaza dari Juni 2007 hinggo Februari 2017.

Haniyah lahia di kamp pangungsi al-Shati di Jalur Gaza nan katiko itu dikuasoi Mesir pado tahun 1962 atau 1963, dari urang tuo nan diusia atau malarian diri dari Al-Jura (kini bagian dari Ashkelon) salamo Parang Palestina tahun 1948. Haniyah mandapekan gala sarjana dalam bidang sastra Arab dari Universitas Islam Gaza pado tahun 1987, di mano inyo patamo kali talibat jo kalompok Hamas nan dibantuak salamo Intifada Patamo malawan Israel. Akibaiknyo, Haniyah dipinjaro salamo tigo periode singkek sasudah bapartisipasi dalam sabuah unjuak raso. Sasudah dibebasan pado tahun 1992, nyo diasiangan ka Libanon dan baliak kampuang sataun kamudian untuak manjadi dekan di universitas lamonyo. Haniyah kamudian ditunjuak sabagai kapalo kantua Hamas pado 1997.

## Rujuakan
Hamas

**Hamas**, akronim dari namo rasminyo, **Harakat al-Muqawama al-Islamiya** adolah sabuah organisasi politik jo militer Islam Sunni Palestina nan maatur sabagian Jalur Gaza nan diduduaki dek Israel sajak 2007.

Hamas didirian dek imam jo aktivis Palestina Ahmed Yassin pado tahun 1987, sasudah pacahnyo Intifadah Patamo malawan panduduakan Israel. Iko timbua dari badan amal Islam Mujama al-Islamiya tahun 1973 nan baafiliasi jo Ikhwanul Muslimin. Pado pamiliahan legislatif Palestina tahun 2006, Hamas mandapekan mayoritas di Dewan Legislatif Palestina jo kampanye janji pamarentahan nan bebas korupsi sarato maanjuran palawanan sabagai caro untuak mambebasan Palestina dari Israel. Pado tahun 2007, Hamas maambiak kendali Jalur Gaza dari faksi saingannyo, Fatah, nan sajak itu mamarintah sacaro tapisah itu mamarintah sacaro tapisah dari Otoritas Nasional Palestina. Sasudah paambiakaliahan Hamas, Israel sacaro signifikan maintesifan pambatehan garakan nan ado jo mambalakuan blokade total di Jalur Gaza. Hamas jo Israel alah talibat babarapo konflik, nan tabaru parang Israel–Hamas.

## Rujuakan
Pambunuahan Ismail Haniyah

Pado tanggal 31 Juli 2024, Ismail Haniyah, pamimpin politik Hamas, dibunuah basamo panjago pribadinyo di ibu kota Iran, Tehran, dek sarangan Israel. Haniyah tabunuah di wisma nan dikalola militer sasudah mahadiri upacara palantiakan presiden Iran Masoud Pezeshkian.

Panyabab kamatian Haniyah sadang disalidiaki dek Korps Garda Revolusi Islam (IRGC) Iran. Babagai laporan timbua manganai baa nyo tabunuah, mulai dari sarangan rudal hinggo alat paledak nan diledakan dari jarak jauah nan sabalumnyo disambunyian di kamar laloknyo. Manuruik analisis, pambunuahan tu maungkap kalamahan kaamanan nan kritis. Investigasi tasabuik alah manyababan panangkokan labiah dari duo lusin urang, tamasuak pajabaik senior intelijen jo militer, sarato staf wisma.

Haniyah adolah tokoh takamuko di Hamas sajak badirinyo organisasi tu pado tahun 1987. Inyo sabalumnyo manjabaik sabagai Pardana Mantari Otoritas Nasional Palestina sarato sabagai Katua Hamas di Jalur Gaza. Pado 2017, inyo tapiliah sabagai kapalo Biro Politik Hamas. Haniyah iolah pamimpin politik Hamas bapangkek tinggi nan tabunuah sajak dimulainyo Parang Israel–Hamas.

## Caliak pulo
*Pambunuahan Abe Shinzo

## Rujuakan
Yaoundé

**Yaoundé** adolah ibu kota jo kota tagadang kaduo nagara Kamerun. Talatak di dataran tinggi babukik jo bahutan antaro sungai Nyong jo Sanaga di bagian tangah-selatan nagara tu. Pado tahun 2015, panduduaknyo dipakiroan bajumlah 2.765.600 jiwa.

Dalam sijarahnyo, antaro sungai Nyong jo Sanaga didirian pos tadapan Epsumb atau Jeundo dek panjajah Jerman pado tahun 1887 sabagai basis padagangan karet jo gadiang. Sabuah garnisun militer dibangun pado tahun 1895. Sasudah kalah dalam Parang Dunia I, Parancih maambiak aliah Kamerun timur dan manjadian Yaoundé sabagai ibu kota koloninyo pado tahun 1922.

## Rujuakan
Ottawa

**Ottawa** adolah ibu kota nagara Kanada. Talatak di bagian selatan provinsi Ontario, di patamuan Sungai Ottawa jo Rideau. Kota ko babatehan jo Gatineau, Quebec sarato marupokan inti wilayah metropolitan sensus Ottawa–Gatineau (CMA) dan Kawasan Ibu Kota Nasional (NCR). Pado tahun 2021, jumlah penduduk sabanyak 1.017.449 jiwa, manjadiannyo kota tagadang ka ampek di Kanada.

Wilayah nan manjadi Ottawa marupokan tanah tradisional suku Algonquin, masyarakat adat nan bakarabaik dakek jo suku Odawa dan Ojibwe. Kota ko didirian pado tahun 1826 sabagai Bytown nan diubah manjadi Ottawa pado tahun 1855. Kota moderennyo marupokan pusek pamarentahan, ekonomi jo budayo nagara. Kota ko salah ciek kota nan paliang acok dikunjuangi di Kanada, jo labiah dari 11 juta pangunjuang per tahunnyo jo manyumbang $2,2 miliar pandapatan kota.

## Rujuakan
Praia

**Praia** adolah ibu kota jo kota tagadang nagara Tanjuang Verde. Talatak di pantai selatan pulau Santiago, dalam kalompok Kapulauan Sotavento, kota ko marupokan pusek pamarentahan, ekonomi jo budayo nagara. Pado tahun 2005, panduduaknyo dipakiroan bajumlah 111.500 jiwa.

Pulau Santiago ditamuan dek António da Noli pado tahun 1460. Pamukim patamo di pulau tu adolah Ribeira Grande (Cidade Velha). Praia patamo kali disabuikan sakitar tahun 1615 sabagai kampuang Praia de Santa Maria nan tumbuah manjadi palabuahan alami. Palabuahan ko manjadi pantiang bagi kapa-kapa nan balaya antaro Portugis jo koloninyo di Afrika sarato Amerika Selatan. Antaro akhia abaik ka-16 jo akhia abaik ka-18, baiak Ribeira Grande ataupun Praia maalami banyak sarangan bajak lauik, tamasuak nan dilakuan dek Francis Drake (1585) jo Jacques Cassard (1712).

## Rujuakan
Bangui

**Bangui** adolah ibu kota jo kota tagadang nagara Republik Afrika Tangah nan talatak di tapi barat Sungai Ubangi. Kota ko bagian dari Prefektur Bangui sajak Desember 2020. Pado tahun 2021, panduduaknyo bajumlah 812.407 jiwa.

Wilayah kota ko alah diunyi sajak Zaman Basi kuno nan dibuktian dek panamuan 26 situs sijarah sarupo paralatan jo benda metalurgi dek para arkeolog. Panamuan ko manjalehan tantang sijarah wilayah sabalum dijajah dek urang Eropa. Pado 11 April 2006, situs tu alah dimasuakan ka Daftar Samantaro Warisan Dunia UNESCO.

## Rujuakan
N'Djamena

**N'Djamena** adolah ibu kota jo kota tagadang nagara Chad. Talatak di pabatehan barat daya nagara tu, dakek timur Sungai Chari pado patamuannyo jo Sungai Logone, di dataran aluvial nan taganang katiko musim hujan. Kota N'Djamena manjadi pusek pamarentahan, ekonomi jo budayo nagara. Pado tahun 2010, panduduaknyo dipakiroan bajumlah 818.600 jiwa.

Kota ko didirian dek panjajah Parancih Émile Gentil pado tanggal 29 Mei 1900 sabagai Fort-Lamy. Namo Fort-Lamy sandiri diambiak dari namo surang mayor Parancih nan tewas dalam patampuran sabalumnyo. Namonyo diubah manjadi N'Djamena pado tahun 1973 dek Presiden François Tombalbaye dalam upayo ma Afrikanisasi.

## Rujuakan
Moroni, Komoro

**Moroni** adolah ibu kota jo kota tagadang nagara Komoro. Kota ko talatak di barat daya pulau Grande Comore di Lautan Hindia. Pado tahun 2003, panduduaknyo bajumlah 41.557 jiwa, manjadian kota ko salah ciek ibu kota nan paliang saketek panduduaknyo di Afrika. Wilayah kota mancakuik area salaweh 30 kilometer persegi di kaki Gunuang Karthala, salah ciek gunuang barapi aktif tagadang di dunia.

Sijarah awal Moroni indak pasti. Bukti tatulih paliang awal manganai pamukiman di Kapulauan Komoro ado sakitar abaik ka-7, kamungkinan baasa dari navigasi Arab jo ahli patanian babahaso Bantu. Samantaro tamuan karamik dari abaik ka-7 hinggo ka-10 manunjuakan bahwasannyo kapulauan ko adolah bagian dari wilayah  Swahili nan paradabannyo sadang bakambang. Tapi bilo urang Moroni sandiri patamo kali manatap indak dikatahui. Namun pado milenium kaduo, Moroni alah manjadi sabuah kota nan mapan.

## Rujuakan
Kinshasa

**Kinshasa**, sabalumnyo banamo **Léopoldville**, adolah ibu kota jo kota tagadang nagara Republik Demokratik Kongo. Talatak di sapanjang pantai selatan Mpumbu, di Sungai Kongo salaweh 9.965 kilometer persegi jo tinggi rato-rato sakitar 300 meter. Kota ko marupokan salah ciek kota gadang jo patumbuahan tacapek di dunia. Panduduaknyo pado tahun 2024 dipakiroan mancapai 17.032.322 jiwa.

Sabalum badirinyo kota nan kini manjadi Kinshasa, wilayah tu pernah manjadi bagian dari Karajaan Anziku. Sakitar tahun 1698, wilayah ko pado dasarnyo alah manjadi wilayah independen nan dikana sabagai Nkonkobela. Kota ko didirian sabagai pos dagang dek Henry Morton Stanley pado tahun 1881 jo namo Léopoldville. Namonyo ko diambiak untuak manghormati Rajo Leopold II dari Belgia nan manguasoi sabagian gadang Cekungan Kongo sabagai Nagara Bebas Kongo.

## Rujuakan
Brazzaville

**Brazzaville** adolah ibu kota jo kota tagadang nagara Republik Kongo. Sacaro administratif, iko adolah departemen jo komune. Kota ko manjadi pusek pamarentahan, ekonomi jo budayo nagara. Brazzaville talatak di subarang Kinshasa, ibu kota nagara Republik Demokratik Kongo, manjadian duo kota ko satu-satunyo di dunia ibu kota nagara nan saliang bahadokan. Pado sensus tahun 2023, panduduaknyo bajumlah 2.145.783 jiwa.

Brazzaville didirian dek karajaan kolonial Parancih di ateh pamukiman adaik Bateke nan disabuik Ncuna, salamo Parabuikan Afrika katiko nagara-nagara Eropa mambangun pangaruah di banua tu. Panjalajah kalahiran Itali, Pierre Savorgnan de Brazza, nan diagiah kawarganagaraan Parancih pado tahun 1874, sacaro rasmi mandirian pamukiman tu pado 10 September 1880.

## Rujuakan
San José, Kosta Rika

**San José** adolah ibu kota jo kota tagadang nagara Kosta Rika. Kota ko talatak di tangah nagara, di barat tangah Central Valley, di dalam Kanton San José. Sabagai ibu kota nagara, San José marupokan pusek pamarentahan, ekonomi jo budayo nagara. Jo laweh 44,62 kilometer persegi, kota mampunyoi panduduak 352.381 jiwa pado tahun 2022. Namonyo diambiak untuak manghormati Yusuf dari Nazaret.

Didirian pado tahun 1736 ateh parentah Cabildo de León, nan batujuan untuak mamusekan panduduak Lambah Aserrí nan taseba. De León kamudian mamarentahan pambangunan kaprl di dakek daerah nan dikana sabagai *La Boca del Monte* nan salasai satahun kamudian.

## Rujuakan
Zagreb

**Zagreb** adolah ibu kota jo kota tagadang nagara Kroasia. Kota ko talatak di utara nagara, di sapanjang sungai Sava, di lereang gunuang Medvednica. Zagreb badiri di dakek pabatehan internasional antaro Kroasia jo Slovenia pado katinggian 158 m di ateh parmukaan laut. Badasarkan hasia sensus tahun 2021, kota ko mampunyoi panduduak sabanyak 767.131 jiwa.

Pamukiman tatuo nan dikatahui talatak di dakek Zagreb kini ko, kota Romawi Andautonia (kini Ščitarjevo), badiri antaro abaik ka-1 jo ka-5 Masehi. Namo “Zagreb” patamo kali tacatat pado tahun 1094, katiko kota ko badiri sabagai duo pusek kota nan babedo; Kaptol bagian timur nan labiah ketek, nan sabagian gadang dihuni dek pandeta jo Katedral Zagreb, sarato Gradec bagian barat nan labiah gadang, nan sabagian gadang dihuni dek pangarajin jo padagang. Pado tahun 1851, Josip Jelačić manyatuan kaduonyo.

## Rujuakan
Yahya Sinwar

**Yahya Ibrahim Hassan Sinwar** (), labiah dikenal sabagai **Yahya Sinwar** adolah surang politikuih Palestina nan manjadi katua Biro Politik Hamas sajak Agustus 2024 jo mamimpin Hamas sajak Februari 2017, manggantian Ismail Haniyah.

Sinwar lahia di kamp pangungsi Khan Yunis di Gaza nan dikuasoi Mesir pado tahun 1962 dari sabuah kaluarga nan diusia atau malarian diri dari Ashkelon salamo Parang Palestina tahun 1948. Inyi manyalasaian studinyo di Universitas Islam Gaza di mano inyo manarimo gala sarjana dalam Studi Arab.

Sinwar adolah salah ciek pandiri militer Hamas sarato salah ciek pamimpinnyo nan paliang takamuko. Pado tahun 2017, inyo tapiliah sabagai pamimpin Hamas, jo mangaku malakuan “palawanan damai jo umum” kapado panduduakan Israel pado tahun barikuiknyo. Inyo tapiliah baliak pado tahun 2021, nan manyambaban inyo manjadi sasaran pambunuahan dek Israel. Inyo pulo dianggap sabagai dalang dari sarangan Hamas tarhadap Israel pado 7 Oktober 2023.

## Rujuakan
Havana

**Havana** adolah ibu kota jo kota tagadang di nagara Kuba. Kota ko marupokan kota tapadek nan manjadi pusek pamarentahan, ekonomi, jo palabuahan utamo nagara. Pado taun 2021, panduduaknyo bajumlah 2.130.872 jiwa jo laweh wilayah 728,26 km2 (281,18 mil persegi).

Havana didirian dek Spanyol pado abaik ka-16 di bawah Diego Velázquez de Cuéllar. Mulonyo, taun 1514, Diego gagal mandirian kota di pantai selatan pulau ko. Baru pado taun 1519 inyo bahasia mandiriannyo di lokasi kini ko. Iko bafungsi sabagai batu loncek untuak panakluakan Spanyol di Amerika, manjadi titiak pabarantian untuak kapa-kapa Spanyol nan baliak ka Spanyol. Rajo Philip II maagiah status kota kapado Havana pado taun 1607. Tembok jo benteang ditagakan untuak malinduangi kota.

## Rujuakan
Pisang molen

**Pisang molen** atau hanyo **molen** adolah idangan ringan babahan baku pisang nan balapih guluangan lembar-lembar adonan kue kariang kudian bagoreng jo minyak. Idangan iko marupoan variasi pado pangolahan dari pisang goreng. Pisang molen jo kulik kue kariang biasonyo basajian jo sagaleh kopi atau teh hangat.
Mohamad Kasim Arifin

Ir. **Mohamad Kasim Arifin** () adolah saurang dosen Fakultas Pertanian Universitas Syiah Kuala, Banda Aceh. Inyo pernah bakarajo sabagai pamimpin mahasiswa Institut Pertanian Bogor (IPB) di pulau Seram, Maluku (1965); manolong pertanian di Karawang, (1963); Maaja di Fakultas Pertanian, Universitas Syiah Kuala, Banda Aceh. Prof. Dr. M.Satari, mangecek jiko Mohamad Kasim Arifin iko adolah urang nan sangaik hebat, karano sangaik payah mancari kakurangan darinyo.

Tanggapan iko tibo katiko urang tu alah salasai mandangaan rekaman dari uraian nan  alah  dibuek  dek Kasim. Dalam rekaman tu Kasim manulihan bagaimano caritonyo salamo barupayo 15 taun tingga di Waimital, Seram, Maluku. Kasim tapaso manampuah caro ujian nan cukuik payah iko, karano Kasim indak mampu untuak namulih skripsi. Untuak  mamanuahi syaraik skripsi nan hanyo 72 halaman sajo tapaso inyo buet, Kasim mangecek jiko itu sadonyo hanyo formalitas. Bahkan Kasim mangaku jiko inyo alah  lupa jo apo nan manjadi judul skripsinyo wakatu itu.

## Rujuakan


## Bacaan lanjutan
*
Raja Ali Haji

**Raja Ali Haji bin Raja Ahmad** itu urang katurunan Malayu-Bugih nan manjadi pakar dalam bahaso dan sastra Melayu, sijarah dan adab Islam. Hiduik di abaik ka-19 di Pulau Penyengat dalam Kasultanan Riau Lingga. Karano jaso dan sumbangannyo dalam mamajuan bahaso Melayu, nan akan manjadi dasar bahaso Indonesia, Rajo Ali Haji ko dikukukuahkan manjadi Pahlawan Nasional Indonesia di tahun 2004.

## Riwayaik Hiduik
Raja Ali Haji lahia di Selangor (ado juo nan manyabuik bahaso baliau lahia di Pulau Penyengat) antaro tahun 1808 atau 1089. Raji Ali Haji dibesarkan dan banyak menjalani masa hidupnya serta menerima pendidikan di Pulau Penyengat, Kesultanan Lingga, yang pado maso kini marupokan bagian Provinsi Kepulauan Riau, Indonesia.

## Mangkaik

Pandapaik paliang umum manyatoan bahaso Raja Ali Haji mangkaik tahun 1872 di Pulau Penyengat Island di Riau, tapi tangga mangkaiknyo manjadi silang pandapaik sabab bukti-bukti lain manyanggahi pandapaik paliang umum itu. Antaro contoh nan maindak'an itu iolah sabuah surek 1872 dari Raja Ali Haji kapado Herman Von De Wall, pakar budayo nan babangso Balando, nan maningga di Tanjung Pinang tahun 1873.  
## Karya Tanamo

### Syair
Beliau juga menulis Syair Siti Shianah, Syair Suluh Pegawai, Syair Hukum Nikah. Syair Abdul Muluk nan ditulih tahun 1847 dinisbatkan ateh namo baliau, atau adiak baliau Saleha. Di tahun itu juo baliau manulih Gurindam Duo Baleh.

### Buku
*Kitab Pengetahuan Bahasa* adolah kamuih loghat Melayu Johor-Pahang-Riau-Lingga patamo di nusantara, ditulih dalam tulisan Arab Melayu, walau hanyo salasai sahinggo huruf Ta. Dalam bidang ketatanegaraan dan hukum, Raja Ali Haji pun manulih *Mukaddimah fi Intizam*. 

* 1860s: *Tuhfat al-Nafis*
* 1865: *Silsilah Melayu dan Bugis*
* 1857: Bustan al-Kathibin
* 1850s: Kitab Pengetahuan Bahasa (kamuih bahaso Melayu, hanyo sampai huruf Ta)
* 1857: Intizam Waza'if al-Malik
* 1857: Thamarat al-Mahammah

## Rujuak'an
Nikosia

**Nikosia** adolah ibu kota jo kota tagadang nagara Siprus sarato Siprus Utara sacaro *de jure*. Kota ko manjadi pusek pamarentahan nagara sarato pusek niago jo bisnis internasional utamo pulau. Pado taun 2016, panduduaknyo bajumlah 55.014 di selatan jo 61.378 di utara.

Wilayah nan manjadi Nikosia moderen alah diuni sajak 2500 SM manjalang awal Zaman Parunggu, katiko panduduak partamo mauni di dataran subur Mesaoria. Kota ko dijadian sabagai ibu kota pulau dek Kakaisaran Romawi Timur pado taun 965M. Kamudian kota ko manjadi ibu kota Republik Siprus pado taun 1960, tapi nagara ko pacah manjadi Siprus jo Siprus Utara pado taun 1963, sainggo kotanyo tabagi duo pulo.

## Rujuakan
Po Klong Garai

**Po Klong Garai** atau **Po Klaung Yăgrai** (1151 - 1205) adolah rajo dari Karajaan Campo dari Panduranga.

Po Klaung Yăgrai adolah gala karajaan, bukan namo tokoh sijarah. Manuruik pamahaman sijarah satampek, inyo indak lahia dari turunan rajo dan lahia jo namo **Jatơl**. Gala Po Klaung Yăgrai buliah jadi dapek ditarjamahan dari bahaso Cham ka bahaso Minangkabau sabagai "daulat nago aia gadang."

Po Klaung Yăgrai bakuaso dari taun 1167 inggo maningganyo dan dianggap banyak mambangun padok irigasi jo banduangan. Baliau mungkin urang nan samo jo rajo Campo, Jaya Indravarman IV. Baliau dipuja di Kuil Po Klong Garai, nan dibangun dek Rajo Campo Jaya Sinhavarman III (Chế Mân).

## Rujukan


## Pautan lua

* Kuil Po Klaung Yăgrai
Phan Rang-Thap Cham

**Phan Rang–Tháp Chàm**, biaso disabuik sabagai **Phan Rang**, adolah sabuah kota di Vietnam dan ibu kota Provinsi Ninh Thuận. Kota ko bapanduduak 167.394 jiwa (2019), nan tinggal di pusek kota ado 95.000 jiwa (2019).

Kota Phan Rang–Tháp Chàm alah manjadi pusek pamaliharoan budayo Cam. Sabagian gadang kota ko diuni dek urang Campo nan punyo sawah, kabun anggur jo buah persik, kawanan kambiang jo taranak Brahman. Minaro-minaronyo ('Thap') marupoan bangunan paringatan nan indah untuak rajo-rajo jo ratu-ratunyo. Ado babarapo situs Campo jo minaro-minaro runtuah di sapanjang pasisia tangah Vietnam jo situs-situs utamo di Mỹ Sơn jo Nha Trang.

## Rujukan
Kuil Po Klong Garai

**Kuil Po Klong Garai** adolah sabuah komplek agamo Hindu paninggalan Karajaan Campo Panduranga, di tampek nan kini banamo Phan Rang di selatan Vietnam. Kota iko dibangun untuak mahoromati rajo legendaris Po Klaung Garai, nan mamarentah Panduranga dari taun 1151 sampai 1205, dek Rajo Jaya Sinhavarman III,.

## Arsitektur
Kuil Po Klaung Garai ko tamasuak dalam arsitektur jo seni Campo nan tanamo jo Gaya Thap Mam. Kuil ko mampunyoi tigo minaro batu bato: minaro utamo batingkek tigo, minaro gerbang nan labiah ketek, jo minaro mamanjang baatok sarupo palano. Komplek bangunan ko dipaliharo sacaro baiak, dan "dibedakan dek kamurnian raginyo jo dekorasi imaiknyo." Di ateh pintu muko minaro utamo ado patuang dewa Siwa nan dianggap sabagai salah satu karya aguang dari Gaya Thap Mam. Gambar-gambar lain nan tasiso kurang mamikek, maungkapkan "sabuah seni nan maalami kamunduran, dek kakunyo jo pangarajoannyo nan kariang." Minaro jo atok sarupo palano kabanyo didedikasikan untuak Dewa Api, Thang Chuh Yang Pui.

Gambar batema agamo nan paliang utamo di kuil ko adolah mukhalinga pado abaik ka-16 atau ka-17. Mukhalinga adolah linggo jo muko manusia. Sacaro umum, linggo adolah lambang dewa Hindu Siwa, tapi urang Cam mangatoan baso nan iko adolah patuang Rajo Po Klong Garai. Kuil ko masih manjadi tampek festival agamo Hindu Cam.

## Rujukan
Lukisan guo

**Lukisan guo** atau **lukisan ngalau** adolah corengan, lukisan, atau cap nan ado pado dindiang guo atau tabiang nan dibuek urang-urang purba sabagai medium untuak manyampaian pasan atau catatan-catatan paristiwa. Bantuak visual nan tadapek di dindiang-dindiang guo marupoan alaik komunikasi antar manusia pado zaman dahulu.

## Sijarah
Gambaran-gambaran guo nan dianggok cukuik lamo sabagai nan tatuo ditamuan di Guo El Castillo Cantabria, Spanyol. Namun paetongan nan dilakuan kapado cap-cap tangan di guo-guo kawasan karst Leang Leang, Bantimurung, Maros, alah diumuman taun 2014, maagiah umua nan samo, pado kisaran 40.000 taun. Lukisan figur tatuo adolah lukisan kandiak di Guo Timpuseng, kawasan Karst Leang Leang pulo (35.000 taun), saketek labiah tuo daripado lukisan di Guo Chauvet (Parancih) jo di Guo Coliboaia (Rumania) nan barusia 30.000 inggo 32.000 taun.

Makna pado lukisan-lukisan di guo dari Jaman Batu Tuo (Paleotikum) Iko alun dikatahui. Patunjuak tasabuik manunjuakan basonyo fungsinyo indak sakadar dekorasi tampek tingga, karano guo tasabuik indak punyo tando-tando sabagai tampek tingga tetap. Salain itu, guonyo barado di daerah nan indak murah diakses. Ado teori nan manyatoan lukisan guo iko marupoan caro bakomunikasi manusia purba jo manusia purba lainnyo. Teori lain manyatoan lukisan tasabuik marupoan sarana pamujaan atau upacara tatantu. Tema atau gambaran nan paliang umum dalam lukisan guo tasabuik iolah binatang-binatang lia gadang, sarupo bison, kudo, *aurochs* (muyang lia dari jawi eropa), jo ruso, sarato jiplakan (cap) tangan manusia nan baieh pola-pola abstrak, nan disabuik galua-salju jari. Spesies binatang-binatang tasabuik cocok untuak paburuan dek manusia, tapi alun tantu ditamuan sabagai deposit tulang. Misalnyo palukih-palukih dari Guo Lascaux maninggaan siso-siso tulang ruso, tapi spesies iko indak nampak samo sakali dalam lukisa guo di sinan, malahan kudo adolah nan paliang umum digambaran. Gamba manusia pado umumnyo langka dan biasonyo labiah skematik daripado gambar nan labiah rinci jo naturalistik dari gambar binatang. Ciek panjalehan untuak iko mungkin kironyo lukisan relaistis bantuak manusia.

## Rujuakan
Merdeka Belajar

**Merdeka Belajar** adolah program kebijakan  dari Kementerian Pendidikan, Kebudayaan, Riset, dan Teknologi nan dicanangkan dek Menteri Pendidikan, Kebudayaan, Riset, dan Teknologi Kabinet Indonesia Maju, Nadiem Makarim. 

## Episode
Program Merdeka Belajar tadiri dari sajumlah episode nan diuraikan dalam tabel barikuik iko.

## Sijarah pakambangan konsep
Konsep Merdeka Belajar ala Nadiem Makarim dimulai karano kainginannyo manciptakan suasana belajar nan bahagia tanpa dibebani dek pancapaian skor atau nilai tatantu.

Pokok-pokok kabijakan Kemendikbud RI tatuang dalam paparan Mendikbud RI di hadapan para kapalo dinas pendidikan provinsi, kabupaten/kota sa-Indonesia, Jakarta, pado 11 Desember 2019.

Ado ampek pokok kabijakan baru Kemendikbud RI, yaitu:
# Ujian Nasional (UN) akan digantian dek Asesmen Kompetensi Minimum jo Survei Karakter. Asesmen iko manakankan kamampuan panalaran literasi jo numerik nan didasarkan pado praktik terbaik tes PISA (*Programme for International Student Assesment*). Babeda dengan UN nan dilaksanakan di akhia janjang pendidikan, asesmen iko akan dilaksanakan di kelas 5, 8, dan 11. Hasilnyo diharapkan manjadi masukan untuak sakolah untuak mampabaiki proses pambalajaran salanjuiknyo sabalum peserta didik manyalasaikan pendidikannyo.
# Ujian Sekolah Berstandar Nasional (USBN) akan diserahkan ka sekolah. Manuruik Kemendikbud, sakolah diagia kalaluasaan dalam manantuan bantuak panilaian, sarupo portofolio, karya tulis, atau bantuak panugasan lainnyo.
# Panyaderhanaan Rencana pelaksanaan pembelajaran. Manuruik Nadiem Makarim, iko cukuik dibuek ciek halaman sajo. Malalui panyaderhanaan administrasi, diharapkan wakatu guru dalam pambuatan administrasi dapek dialihkan untuak kagiatan belajar jo peningkatan kompetensi.
# Dalam penerimaan peserta didik baru, sistem zonasi dipalaweh (indak tamasuak daerah 3T). Untuak peserta didik nan malalui jalur afirmasi jo prestasi, digia kasempatan nan labiah banyak dari sistem PPDB. Pamarintah daerah diagia kawenangan sacaro teknis untuak manantuan daerah zonasi iko.

Nadiem manciptakan kabijakan "Merdeka Belajar" sabagai tanggapan atas hasia panalitian PISA 2019 nan manunjuakkan prestasi pendidikan di Indonesia nan barado di urutan 74 dari 79 negara. Nadiem mambuek gebrakan panilaian dalam kamampuan minimum dalam babarapo area, tamasuak literasi, numerasi, sarato survei karakter. Iko dilakukan untuak maningkekan kamampuan siswa di babagai bidang pendidikan.

## Platform Merdeka Mengajar
Platform Merdeka Mengajar adolah platform teknologi untuak manjadi teman penggerak bagi guru jo kapala sakolah dalam mengajar, belajar, jo berkarya. Platform Merdeka Mengajar bafungsi untuak manunjang panarapan Kurikulum Merdeka bia dapek mambantu guru dalam mandapekan referensi, inspirasi jo pamahaman dalam panerapan Kurikulum Merdeka.

## Rujuakan
Guru Penggerak

**Guru Penggerak** adolah program pendidikan kapamimpinan bagi guru nan basifaik transformasi, diselenggarakan dek Kementerian Pendidikan, Kebudayaan, Riset, dan Teknologi mulai tahun 2020.

Program Pendidikan Guru Penggerak adolah inisiatif pendidikan kapamimpinan nan ditujukan kapado para guru untuak mampasiapkan mereka manjadi pamimpin dalam proses pambalajaran. Program iko mancakup babagai kagiatan sarupo palatihan online, lokakarya, konferensi, sarato pandampiangan salamo pariode 6 bulan bagi calon Guru Penggerak. Selamo mangikuti program iko, para guru akan tetap malaksanakan tugas mengajar mereka sarupo biaso. Pendidikan Guru Penggerak antara lain difasilitasi oleh Balai Besar Guru Penggerak dan Balai Guru Penggerak.

## Tahapan

Saurang guru akan manjadi Guru Penggerak manjalankan babarapo seleksi tahap satu antaro lain CV, esai jo tes bakat skolastik. Pado tahap duo mangikuti simulasi mangaja jo wawancara. Program tasabuik maliputi palatiahan daring, lokakarya, konferensi, jo pandampiangan salamo 6 bulan bagi calon Guru Penggerak. Salamo program tasabuik, guru tetap manjalankan tugas mengajarnyo sabagai guru. Materi nan dipalajari guru tadiri dari modul paradigma jo visi Guru Penggerak, praktik pambalajaran nan bapihak pado murid, pamimpin pambalajaran dalam pangembangan sakolah jo selebrasi, refleksi, kolaborasi sarato aksi.

## Tujuan
Program iko manciptakan guru nan mampu mangembangkan diri jo guru lain dengan refleksi, babagi dan kolaborasi sacaro mandiri; mampunyoi kamatangan moral, emosi jo spiritual untuak baparilaku sasuai kode etik; marancanakan, manjalankan, marefleksikan jo mangevaluasi pambalajaran nna bapusek pado murid dengan malibatkan urang tuo; bakolaborasi dengan urang tuo dan komunitas untuak mangambangkan sakolah dan manumbuahkan kapamimpinan murid; dan mangambangkan jo mamimpin upayo mewujuikan visi sakolah nan bapihak pado murid dan relevan dengan kabutuahan komunitas di sekitar sokolah.

## Tugas
Tugas guru penggerak sabagai katalis parubahan pendidikan di daerahnyo dengan caro sabagai barikuik.

# Manggerakkan komunitas belajar untuak rekan guru di sakolah jo di wilayahnyo
# Manjadi pangajar praktik bagi rekan guru lain takaiik pangambangan pambalajaran di sakolah
# Mandorong paningkatan kapamimpinan murid di sakolah. Mambukak ruang diskusi positif jo ruang kolaborasi antar guru dan pamangku kapantiangan di dalam jo lua sakolah untuak maningkekan kualitas pambalajaran
# Manjadi pamimpin pambalajaran nan mandorong *well-being* ekosistem pandidikan di sakolah.

## Rujuakan
Kampus Merdeka

**Kampus Merdeka** adolah salah satu bagian kabijakan Merdeka Belajar nan dicanangkan dek Menteri Pendidikan, Kebudayaan, Riset, dan Teknologi, Nadiem Makarim. Kabijakan tasabuik maagia kasempatan untuak mahasiswa guno mangasah kamampuannyo sasuai dengan minat jo bakat masiang-masiang.

 
Hak Belajar Tigo Semester di Luar Program Studi marupoan program dari kebijakan Merdeka Belajar, Kampus Merdeka. Melalui program iko mahasiswa mampunyoi kasempatan untuak satu semester atau samo jo duo puluah SKS manampuah pambalajaran di luar program studi pado Perguruan Tinggi nan samo; dan paliang lamo duo semester atau samo dengan ampek puluah SKS manampuah pambalajaran pado program studi nan samo di Perguruan Tinggi nan babeda, pambalajaran pado program studi nan babeda di Perguruan Tinggi nan babeda; dan/atau pambalajaran di lua Perguruan Tinggi. Program tasabuik marupoan amanah dari babagai regulasi atau landasan hukum pendidikan tinggi dalam rangka paningkatan mutu pembelajaran dan lulusan pendidikan tinggi.

## Dasar Hukum
Tadapek dasar hukum palaksanaan program kabijakan Hak Belajar Tigo Semester di Luar Program Studi, diantaranyo:

# Undang-Undang Nomor 20 Tahun 2003 Tentang Sistem Pendidikan Nasional;
# Undang-Undang Nomor 12 Tahun 2012 Tentang Pendidikan Tinggi;
# Undang-Undang Nomor 6 Tahun 2014 Tentang Desa;
# Peraturan Pemerintah Nomor 04 Tahun 2014 Tentang Penyelenggaraan Pendidikan Tinggi dan Pengelolaan Perguruan Tinggi;
# Peraturan Presiden Nomor 8 tahun 2012 Tentang KKNI;
# Peraturan Menteri Pendidikan dan Kebudayaan Nomor 3 Tahun 2020 Tentang Standar Nasional Pendidikan Tinggi; dan
# Keputusan Menteri Pendidikan dan Kebudayaan Nomor 74 Tahun 2021 Tentang Pengakuan Satuan Kredit Semester Pembelajaran Program Kampus Merdeka.

## Ruang Lingkup Kegiatan
Tadapek dalapan ruang lingkup kagiatan Merdeka Belajar, Kampus Merdeka nan maliputi:

# Magang/Praktik Kerja
# Mambangun Desa/Kuliah Kerja Nyata Tematik
# Patukaran Pelajar
# Proyek Kamanusiaan
# Panalitian/Riset
# Kegiatan Wirausaha
# Studi/Proyek Independen
# Asistensi Mengajar di Satuan Pendidikan 

## Rujuakan